5. ΝΟΜΟΘΕΤ. ΔΙΑΤΑΓΜΑ υπ’ αριθ. 3543 της 5/10 Σεπτ. 1956 (ΦΕΚ Α΄ 196)  Περί διατάξεων αφορωσών τους υποψηφίους εφέδρους αξιωματικούς αμύνης αεροδρομίων Β. Αεροπορίας.  Άρθρον μόνον.-1.Οι εις σχολάς εφέδρων αξιωματικών του Στρατού Ξηράς εκπαιδευόμενοι κατά τας κειμένας διατάξεις, ως υποψήφιοι έφεδροι αξιωματικοί Β. Αεροπορίας, ονομάζονται δι’ αποφάσεως του επί της Εθνικής Αμύνης Υπουργού, μετ’ επιτυχή αποφοίτησιν, δόκιμοι έφεδροι ανθυποσμηναγοί, ειδικότητος αμύνης αεροδρομίων, λαμβάνοντες αποδοχάς μονίμου επισμηνίου. 2.Ούτοι, μετ’ ευδόκιμον αποφοίτησιν εκ κέντρου μετεκπαιδεύσεως, εν τη Β. Αεροπορία δύνανται να ονομασθώσι, δια Β.Δ/τος, προκαλουμένου υπό του επί της Εθνικής Αμύνης Υπουργού, έφεδροι ανθυποσμηναγοί ειδικότητος αμύνης αεροδρομίων, κατά σειράν επιτυχίας των εν τω άνω κέντρω, ήτις και αποτελεί την σειράν αρχαιότητός των εν τη επετηρίδι, εφαρμοζομένης κατά τα λοιπά της διατάξεως του άρθρ. 20 εδάφ. τρίτον του Α.Ν. 833/1937 «περί στελέχους εφέδρων αξιωματικών του κατά γην στρατού».   